stanford-oval/wikipedia huggingface dataset:
פוג'ה (עיר)
היסטוריה

מקור השם פוֹגָ'ה הוא מן המונח הלטיני פוויה (fovea) אשר משמעותו בור והתייחס לבורות שבהם אוחסנה התבואה. אף שהאזור יושב עוד בתקופת האבן החדשה ובסמוך לעיר הייתה מושבה יוונית, התיעוד הראשון של ישוב העיר הוא משנת 1000. על פי אגדה עממית, שלושה איכרים מצאו במקום לוח ועליו ציור של מדונה ועליו בערו שלוש להבות.
באזור העיר היו ביצות, אשר יבושן הביא לגידולה ולפריחתה של העיר. בשני העשורים האחרונים של המאה ה-11 הייתה העיר מקום מושבו של הנרי, הרוזן ממונטה סנט'אנג'לו. במאה ה-12 בנה בה מלך סיציליה ויליאם השני קתדרלה, ואף תרם להרחבת היישוב.
בשנת 1223 בנה בה פרידריך השני, קיסר האימפריה הרומית הקדושה ארמון שאליו הגיע לנפוש לעיתים קרובות. פרידריך אף קבע בארמון את חצרו, שבה היו דמויות ידועות ובהן מייקל סקוטוס. מן הארמון נותרו שרידים מעטים בלבד. בשנת 1447 בנה אלפונס החמישי מארגון בית מיסים כדי לגבות מס ממגדלי הצאן המקומיים, אולם צעד זה גרר לשפל בכלכלה המקומית ולהזנחה הדרגתית של הקרקעות, אשר הפכו שוב לביצה. בשנת 1456 הכתה רעידת אדמה בפוג'ה, רעידות אדמה נוספות התרחשו בעיר בשנים 1534, 1627 ו-1731. האחרונה בהן החריבה שליש מן העיר. תקופת שלטון בית בורבון באזור עודדה צמיחה כלכלית וגידולי הדגנים באזור חיזקו את כלכלת העיר.
במאה ה-19 חוברה פוג'ה לרשת מסילות הרכבת ונבנתה בה תחנה. בשנת 1861 תושבי העיר אף נטלו חלק באירועים שהובילו לאיחוד איטליה. במחצית השנייה של המאה ה-19 ניכר שינוי הדרגתי בחקלאות האזור, גידול הצאן פחת לטובת גידולי שדה. בשנת 1924 נמצא פתרון למחסור המתמיד במקורות מים באזור לאחר שנבנה אקוודוקט. באותה עת הייתה כבר פוג'ה לעיר בולטת בין אזורי צפון איטליה לדרומה. חשיבותה של העיר אף הביאה את בנות הברית להחלטה להפציצה בעת מלחמת העולם השנייה. העיר ידעה הפצצות אוויריות קשות ב-22 ביולי וב-19 באוגוסט 1943, במהלכן נהרגו למעלה מ-20,000 מתושבי העיר וחלקים נרחבים ממנה הוחרבו. ב-1 באוקטובר 1943 נכבשה העיר בידי כוחות הברית. בשנים 1959 ו-2006 הוענקה לעיר מדליית זהב על תפקידה המרכזי בכיבוש איטליה במלחמת העולם השנייה.
ערים תאומות

פולין ולבז'יך, פולין (מ־1998)
גרמניה גאופינגן, גרמניה (מ־1971)
איטליה פסקסרולי, איטליה (מ־2005)
איטליה  פורלי, איטליה (מ־2009)
איטליה  ל'אקווילה, איטליה (מ־2009)
הממלכה המאוחדת פיטרבורו, הממלכה המאוחדת (מ־2009)
צרפת קמפר, צרפת (מ־2001)
עודד עזר

| --- | --- |

 לידה:  1972 (בן 52 בערך) רמת גן, ישראל 
 מקום לימודים:  בצלאל אקדמיה לאמנות ועיצוב ירושלים 
 תחום יצירה:  טיפוגרפיה, עיצוב גרפי 
 www.ezertypehouse.com
 
עודד עזר (נולד ב-1972) הוא טיפוגרף ישראלי, מעצב גופנים ומעצב גרפי, אמן ופרופסור לעיצוב. לפני שהפך למעצב היה עזר מוזיקאי ומשורר.
ביוגרפיה

עזר נולד ברמת גן. הוא בוגר מגמת מוזיקה קלאסית בבית־הספר התיכון לאמנויות תלמה ילין. תחילת שירותו היה במסגרת גרעין נח"ל אמנויות במצפה רמון, ולאחר פציעה במהלך שירותו הצבאי, שירת בפיקוד הנח״ל כמעצב תפאורות ללהקת הנח״ל. למשך תקופה קצרה במהלך שירותו הצבאי, ומעט אחריה, עסק בכתיבת שירה. יחד עם המשוררת עינה ארדל ייסד את קבוצת המשוררים ״תמול שלשום״ שפעלה לזמן קצר בבית הקפה הספרותי תמול שלשום בירושלים. שיריו פורסמו בכתבי העת עכשיו ומאזניים, ובמוספי הספרות של דבר ועל המשמר. זוכה תחרות כתיבת השירה של צה״ל תשנ״ג (1993).
ביוגרפיה > קריירה

עזר הוא בוגר לימודי תואר ראשון במחלקה לתקשורת חזותית (אז המחלקה לעיצוב גרפי) בבצלאל (1994—1998) וחתן פרס פלהיים עבור עבודה ייחודית בעיצוב טיפוגרפי (בצלאל, 1998). במהלך לימודיו זכה במלגת הצטיינות כפולה מטעם קרן התרבות אמריקה־ישראל (1998, 1997) ובשלוש תעודות הצטיינות מטעם המחלקה לתקשורת חזותית (אז המחלקה לעיצוב גרפי) בבצלאל (1994, 1995, 1996).
לאחר שסיים את לימודיו בשנת 1998, עבד כמעצב בסטודיו שמעון זנדהאוז, בסטודיו עדי שטרן, וכעורך גרפי ראשי בעיתון גלובס. בשנת 2001 הוזמן ללונדון ע״י חברת המיתוג Siegel+Gale כדי לעצב מחדש את לוגו בנק הפועלים.
בשנת 2001 ייסד סטודיו עצמאי לעיצוב וטיפוגרפיה, "סטודיו עודד עזר", שפועל בתחומי עיצוב תדמית, עיצוב טיפוגרפי, ועיצוב גופנים עבריים. במקביל, בשנת 2001 הקים עם מיכל סהר את "הגילדה", הקואופרטיב הישראלי הראשון של מעצבי אותיות עצמאיים, אליו חבר בהמשך דני מירב. ב-2007 החליט עזר לעזוב את הקואופרטיב והחל לשווק את הגופנים שעיצב באופן עצמאי, תחת השם ״משפחת עזר״ (כיום - "עזר טייפ האוס").
ביוגרפיה > קריירה > הוראת עיצוב

עזר שימש כמרצה לטיפוגרפיה ב״ויטל מכללה לעיצוב״ (2000-2003) בשנקר (2000-2008), בבצלאל (2004), ובמרכז האקדמי לעיצוב ולחינוך ויצו חיפה (2004-2009).
החל משנת 2009 משמש כמרצה לעיצוב טיפוגרפי ב-HIT מכון טכנולוגי חולון, שם הוא מלמד קורסים בנושאי עיצוב טיפוגרפי וטיפוגרפיה אקספרימנטלית, ובמבחר תפקידים אקדמיים, ועדות הוראה ועוד. בשנת 2021 העולה לדרגת פרופסור חבר.
במקביל הוא מעביר סדנאות־אמן באקדמיות בעולם, ביניהן בתוכנית לתואר שני של האקדמיה החדשה לאמנויות במילאנו (Nuova Accademia di Belle Arti), באוניברסיטת ננג׳ינג לאמנויות (Nanjing University of the Arts), קורס בעיצוב אקספרימנטלי בבית הספר הגבוה לעיצוב, רוד איילנד (Rhode Island School of Design) במסגרת מלגת ההצטיינות של קרן שוסטרמן, ועוד.
ביוגרפיה > קריירה > עיצוב ומיתוג

עזר עיצב את הסמליל המפורסם של בנק הפועלים שהיה בשימוש מספטמבר 2001 עד 10 בינואר 2018; את סמלילו השני של ערוץ 10, בימיו כ"ישראל 10" (2005 עד לאוגוסט 2006); את סמליל גלידה באר־שבע, את סמליל חברת מגנוליה, סמלילים לערוצי yes הטלוויזיה בלוויין השונים (2000-2007), ועוד.
ביוגרפיה > קריירה > עיצוב פונטים

החל משנת 1998 עיצב עזר יותר מ־40 פונטים עבריים שהפכו דומיננטיים במרחב הישראלי. כמה מהפונטים שעיצב זכו באותות הצטיינות של ה-New York Type Directors Club, של ארגון הטיפוגרפים הבינלאומי ATypI, בתחרות D&AD הבריטית ובתחרות מגזין העיצוב הבינלאומי Creative Review.
פונטים בעיצובו: 1998—2000: עדן, מאיה, עזר נוה־צדק, עזר אנמיה. 2000—2002: עזר אלכימאי, קפקא, אימפקטה. 2002—2004: עזר פרנקריהליה, פלשתינה, סיסטזה, עזר קשיח. 2004—2007: עזר מעודד (פשוט, סנס, סריף), עזר תאגיד, עזר סוסיתא, עזר שלוותא, עזר הלל (לשעבר בית־הלל). 2007—2009: עזר אלכימאי צר, עזר מעודד פשוט צר, עזר בלוק. 2010—2015: עזר רץ, עזר נע, מטא עברית, עזר שמש (לשעבר: משתמש). 2015—2020: עזר דו, עזר פרנצסקה, עזר לופט, עזר אוגוסט, עזר אקטואל, פיט, עזר טורטליני, עזר אקספרימנטה, עזר קדים.
עיצוב פונטי תאגיד וקוד פתוח: 1999: גלובס (עבור גלובס). 2004: יס (עבור Yes). 2006: (אנגלית) M-Systems (עבור M-Systems). 2008: מגדל (עבור מגדל). 2013: דעת (עבור עת־הדעת). 2015: סמסונג עברית (עבור Samsung). 2018: (אנגלית) RL2 (עבור National Rugby League Australia). 2021: ווייז עברית (עבור Waze).
בשנת 2016 עיצב עזר עבור Google Fonts את פונט הקוד הפתוח היבּו (Heebo), שהפך במהרה לאחד הפונטים הפופולריים ביותר בשימוש באתרי אינטרנט ובדפוס.
ביוגרפיה > קריירה > מחקר חזותי ועיצוב אקספרימנטלי

מאז שנת 2000 עוסק עזר במחקר חזותי, בעיצוב עתידני (Design fiction) וביצירת תוכן חזותי במסגרת פרויקטים על התפר שבין עיצוב ותרבות עבור גופי ואירועי תרבות, בהם הוא מרבה לעסוק בטיפוגרפיה ניסיונית ובמתיחת הגבולות של עיצוב האותיות. הנושאים אליהם הוא מתייחס במחקריו החזותיים מגוונים - מדע, שינוי הגוף, גנטיקה, אתיקה, היסטוריה, קהילה, אזורי־עימות, תקשורת המונים, פוליטיקה, יהדות, מוזיקה וספרות.
בין הפרויקטים הבולטים שיצר:
2005—2006: ביוטיפוגרפיה (Biotypography). 2006—2007: טייפוספרמה (Typosperma). 2006: ניתוחים טיפופלסטיים (Typoplastic Surgeries). 2009: טייפאמבריה (Typembrya). 2010: סקייפ־טייפ (Skype Type). 2012: דגל העיצוב המקורי (Original Design Flag). 2012: הפתק (The Note). 2013: ארמון הזיכרון (Memory Palace). 2015: אנחנו משפחה (We Are Family). 2020: ורידאוּת (Veining). 2020 : בבל (Babylon). 2021: שירה אבודה (Lost Poetry). כרזות המחווה.
מאז שנת 1999 יוצר עזר כרזות והדפסי מחווה טיפוגרפיות אותן הוא מקדיש לאישי תרבות, מקומות ואירועים היסטוריים. כרזות אלו מאופיינות בעיצוב ניסיוני ולא פעם חידתי, ומטרתן העיקרית היא החיפוש אחר אמירה עיצובית־טיפוגרפית חדשנית. רבות מכרזות אלה פורסמו בספרים ובקטלוגים, הוצגו בעשרות תערוכות ברחבי העולם וזכו בפרסים בתחרויות עיצוב בינלאומיות בולטות.
בין כרזות המחווה הבולטות שיצר:
המסר (מחווה למלחין אריק שפירא,2001), סתמי וכלומי (מחווה למשוררת יונה וולך, 2003), אָלֶף (מחווה לאמן מיכלאנג'לו, 2003), עכשיו (מחווה למעצב דוד טרטקובר, 2004), I ❤ Milton (מחווה למעצב מילטון גלייזר, 2008), האצבע (מחווה למשורר חזי לסקלי, 2008), Helvetica (מחווה לפונט הלווטיקה, 2008), שלום, אני נוסעת (מחווה למחזאי חנוך לוין 2016), אודה (מחווה למזרח התיכון, 2016), Middle E (מחווה למזרח התיכון, 2017), "I" (מחווה ליהודי פלרמו, 2018).
כרזות נוספות בעיצובו:
פלסטיקה (2001), טיפוגרפיה (2004), פסטיבל התרבות היהודית בקרקוב (2010), מחר יום חדש (כרזה לכבוד יום העצמאות ה־72 של מדינת ישראל, 2020).
ביוגרפיה > קריירה > ספרים בעיצובו

הגדת הסקירבול (בהוצאת Skirball Cultural Center, Los Angeles, עורך: רוברט קירשנר, 2020), ההגדה האמריקאית החדשה (בהוצאת Little, Brown and Company, עורך: ג׳ונתן ספרן פויר, 2011); דוד ארליך, קפה שירה (עטיפה, בהוצאת תמול שלשום, 2018).
ביוגרפיה > קריירה > הכרה בינלאומית

בשנת 2009 נבחר עזר כחבר המועדון העולמי של המעצבים הגרפיים – Alliance Graphique Internationale.
בשנת 2018 נבחרו שלוש מעבודותיו של עזר להיכלל בספר המונומנטלי The History of Graphic Design שיצא בהוצאת Taschen (עורכים: Jens Müller, Julius Wiedemann).
ביוגרפיה > קריירה > מונוגרפיה על עבודותיו

במאי 2009 פרסמה הוצאת הספרים Gestalten מונוגרפיה על עבודותיו בשם ״Oded Ezer: The Typographer's Guide to the Galaxy״ (עורך: Robert Klanten). את ההקדמה לספר כתבה Paola Antonelli, האוצרת הראשית לעיצוב וארכיטקטורה של המוזיאון לאמנות מודרנית (MoMA) בניו־יורק.
ביוגרפיה > קריירה > פרסים

עבודותיו של עזר זכו בפרסים שונים, ביניהם פרס העיצוב של משרד התרבות, פרס פלהיים למצוינות טיפוגרפית של האקדמיה לאמנות ועיצוב בצלאל, ופרס איגוד מעצבי הגופנים העולמי Type Directors Club. בשנת 2009 נבחר על ידי I.D. Magazine כאחד מארבעים המעצבים הצעירים הבולטים בעולם.
כמו כן: פרס משרד התרבות, המדע והספורט בתחום העיצוב הגרפי (2003), מלגת הצטיינות כפולה מטעם קרן התרבות אמריקה-ישראל (1997, 1998), אמן נבחר, תוכנית אמנים אורחים של קרן שוסטרמן (2013), פרס פלהיים ליצירה טיפוגרפית ייחודית מטעם בצלאל אקדמיה לאמנות ועיצוב, ירושלים (1998), אזכור מיוחד במענק סנדברג של מוזיאון ישראל למחקר עיצוב, ירושלים, ישראל (2016), פרויקט נבחר במענק לחקר העיצוב מטעם המכון הטכנולוגי חולון, ישראל (2016), תעודת הצטיינות על הישגים יצירתיים מטעם המכון הטכנולוגי חולון, ישראל (2014).
פרסים בעולם:
Merit Award at the 5th Hiii International Typography Design Competition, Nanjing, China (2019), An "In Book" nomination at the D&AD annual contest, London, UK (2011), Selected typeface at the Creative Review Typography competition, London, UK (2011), Selected as one of 40 emerging designers around the world by I.D. Magazine, NY, USA (2009), Certificate of Excellence at the TDC52 competition of the New York Type Directors Club, USA (2006), Golden Bee Award at the 7th Moscow International Biennale of Graphic Design, Moscow, Russia (2006) Judges' Special Award at the Taiwan International Poster Design Award, Taipei,Taiwan (2005), Bronze prize and two International jury awards at the 3rd International Poster Biennial, Ningbo, China (2004) Certificate of Excellence in type design at the TDC2 type design competition of the NY Type Directors Club, USA (2001), Certificate of Excellence in type design at the Bukva:raz! (ATypI Type Design Competition), Moscow, Russia (2001), Gold prize at the Nagoya Design Do! international design competition, Nagoya, Japan (2001)
עזר הוזמן להרצות על עבודותיו במוסדות תרבות ובאקדמיות מובילות ברחבי העולם ובישראל, ביניהן באוניברסיטת הרווארד, מסצ׳וסטס (2013), ב-Rhode Island School of Design, פרובידנס (2013), ב-London College of Communication, לונדון (2010), ב-Pratt Institute, ניו־יורק (2011), במכון גתה בפראג (2012), ב-Massachusetts College of Art and Design, בוסטון (2015), במוזיאון מוסקבה (2017), ב-Nanjing University of Art, ננג׳ינג (2019), ב-Skirball Cultural Center, לוס אנג׳לס, ועוד.
ביוגרפיה > קריירה > תערוכות סולו

מנובמבר 2011 ולאורך שלושה חודשים הוצגו במקביל שתי תערוכות סולו גדולות של עבודותיו: "Oded Ezer: Tipocriaturas" - בסאו פאולו (CAIXA Cultural São Paulo), ובברזיליה (CAIXA Cultural Brasilia). אוצרת: Ruth Klotzel.
ביוגרפיה > קריירה > תערוכות קבוצתיות

עבודותיו של עזר הוצגו בעשרות תערוכות קבוצתיות ברחבי העולם, ביניהם במוזיאון לאמנות מודרנית, ניו־יורק (MoMA NY, 2008, 2016, 2019), במוזיאון ישראל, ירושלים (2011), במוזיאון הלאומי קופר יואיט לעיצוב, ניו־יורק (2012 Cooper-Hewitt, National Design Museum), במוזיאון ויקטוריה ואלברט, לונדון (2013 ,V&A), במוזיאון הלאומי לאמנות, טייוואן (2009), במוזיאון סיאול לאמנות הקליגרפיה (Seoul calligraphy art museum, 2016), במוזיאון העיצוב, אטלנטה (2017 MODA, Atlanta), במוזיאון מוסקבה (Museum of Moscow, 2017, 2020), ועוד.
ביוגרפיה > חיים אישיים

התגורר בעבר בירושלים, בלונדון ובנגב, ובעשור השני של המאה ה-21, הוא חי ויוצר בגבעתיים.
הערות שוליים

| --- | --- |
בקרת זהויות :  ICIA: 275700  NLI: 987007293241205171  PLWABN: 9810705928705606  BIBSYS: 9066635  GND: 138265445  ISNI: 0000 0001 1451 2726  LCCN: no2011024273  NTA: 379212846  ULAN: 500472774  VIAF: 88309374   WorldCat (עם VIAF): 88309374 
כרזת "טיפוגרפיה"
כרזת הפונט ״עזר רץ״
פרויקט ״ארמון הזיכרון״
עונת 1999/2000 בליגת המשנה ההולנדית

| --- | --- |
 מספר משתתפות:  18
 הזוכה:  נאק ברדה, חרונינגן, R.B.C רוסנדאל
 מספר משחקים:  306
 מספר שערים:  985 (3.22 בממוצע למשחק)
 מלך השערים:  דייוויד קונולי (28) אקסלסיור
 → עונת 1998/1999עונת 2000/2001 ←
 
עונת 1999/2000 בליגת המשנה ההולנדית הייתה העונה ה-44 של ליגת המשנה ההולנדית, שהיא הליגה ההולנדית השנייה.
בסיום עונה זו, נאק ברדה, חרונינגן וR.B.C רוסנדאל העפילו לליגה הראשונה.
מבנה

על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, 17 ששיחקו בעונה הקודמת בליגה, אליהן הצטרפה, היורדת מליגת העל, נאק ברדה ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצה במקום ה-1 העפילה לליגה הראשונה. 
4 הקבוצות המדורגות ושתי הקבוצות במקומות 2 ו-3 שובצו לשני בתי פלייאוף יחד עם הקבוצות שסיימו במקומות 16 ו-17 בליגת העל, בבית הפלייאוף שובצו 3 קבוצות מליגת המשנה וקבוצה אחת מליגת העל, אשר שיחקו צמד משחקים כנגד 3 היריבות בבית, 6 בסך הכל ובסיומן הראשונה בכל בית זכתה בכרטיס לעונה הבאה בליגה הראשונה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | נאק ברדה  | 34 | 27 | 1 | 6 | 84 | 36 | 48 | 82 | העפלה לליגת העל |
| 2. | זוולה  | 34 | 22 | 8 | 4 | 90 | 41 | 49 | 74 | העפלה לפלייאוף העלייה |
| 3. | פ.צ חרונינגן  | 34 | 23 | 5 | 6 | 81 | 33 | 48 | 74 | העפלה לפלייאוף העלייה |
| 4. | אקסלסיור רוטרדם  | 34 | 18 | 5 | 11 | 70 | 48 | 22 | 59 | העפלה לפלייאוף העלייה |
| 5. | אמן  | 34 | 18 | 4 | 12 | 53 | 45 | 8 | 58 | העפלה לפלייאוף העלייה |
| 6. | R.B.C רוסנדאל  | 34 | 17 | 6 | 11 | 65 | 49 | 16 | 57 | העפלה לפלייאוף העלייה |
| 7. | הראקלס אלמלו  | 34 | 13 | 8 | 13 | 41 | 42 | 1- | 47 | העפלה לפלייאוף העלייה |
| 8. | דורדרכט 90  | 34 | 12 | 9 | 13 | 55 | 58 | 3- | 45 |  |
| 9. | מועדון הכדורגל איינדהובן  | 34 | 14 | 3 | 17 | 47 | 63 | 16- | 45 |  |
| 10. | הלמונד ספורט  | 34 | 13 | 3 | 18 | 45 | 57 | 12- | 42 |  |
| 11. | דן האג  | 34 | 12 | 6 | 16 | 37 | 52 | 15- | 42 |  |
| 12. | פיינדאם  | 34 | 10 | 11 | 13 | 50 | 61 | 11- | 41 |  |
| 13. | טלסטאר ספורטקלאב  | 34 | 11 | 4 | 19 | 44 | 59 | 15- | 37 |  |
| 14. | גו אהד איגלס  | 34 | 9 | 9 | 16 | 56 | 58 | 2- | 36 |  |
| 15. | פנלו  | 34 | 8 | 11 | 15 | 38 | 62 | 24- | 35 |  |
| 16. | הארלם  | 34 | 9 | 5 | 20 | 54 | 72 | 18- | 32 |  |
| 17. | פולנדם  | 34 | 8 | 7 | 19 | 40 | 75 | 35- | 31 |  |
| 18. | טופ אוס  | 34 | 8 | 3 | 23 | 35 | 74 | 39- | 27 |  |
טבלת הליגה > פלייאוף העלייה

8 קבוצות הרכיבו את שלב הפלייאוף, 2 הקבוצות שסיימו במקומות 2 ו-3 ו-4 הקבוצות המדורגות אליהן הצטרפו 2 קבוצות מליגת העל ממקומות 16 ו-17
שתי המנצחות בשלב הפלייאוף, אחת מכל בית זכתה בכרטיס לעונה הבאה בליגת העל
נשארה בליגת המשנה
ירדה מליגת העל
העפילה מליגת המשנה
טבלת הליגה > פלייאוף העלייה > בית א

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | פ.צ חרונינגן  | 6 | 5 | 1 | 0 | 19 | 7 | 12 | 16 | ליגת העל |
| 2. | אמן  | 6 | 2 | 2 | 2 | 8 | 10 | 2- | 8 | ליגת המשנה |
| 3. | מ.ו.ו. מאסטריכט  | 6 | 2 | 1 | 3 | 11 | 14 | 3- | 7 | ליגת המשנה |
| 4. | הראקלס אלמלו  | 6 | 1 | 1 | 4 | 10 | 17 | 7- | 4 | ליגת המשנה |
טבלת הליגה > פלייאוף העלייה > בית ב'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | R.B.C רוסנדאל  | 6 | 3 | 2 | 1 | 10 | 7 | 3 | 11 | ליגת העל |
| 2. | זוולה  | 6 | 3 | 1 | 2 | 14 | 7 | 7 | 10 | ליגת המשנה |
| 3. | אקסלסיור רוטרדם  | 6 | 2 | 1 | 3 | 11 | 14 | 3- | 7 | ליגת המשנה |
| 4. | קמבור-ליוורדן  | 6 | 1 | 2 | 3 | 6 | 13 | 7- | 5 | ליגת המשנה |
| עונות בליגת המשנה ההולנדית |
| --- | --- | --- |
| ליגת המשנה ההולנדית | 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 |  |
עונת 2020/2021 בליגת העל בכדורסל

| --- | --- |

 תאריך התחלה:  1 בנובמבר 2020
 מספר משתתפות:  13
 זוכה:  מכבי תל אביב
 סגנית:  הפועל גלבוע/גליל
 עלייה:  אליצור עירוני נתניה, הפועל גליל עליון
 ירידה:  עירוני נהריה, מכבי חיפה
 מספר משחקים:  עונה סדירה: 24 מחזורים  בית עליון: 5 משחקים  בית תחתון: 6 משחקים  רבע הגמר: הטוב מ-3  חצי הגמר: הטוב מ-3  סדרת הגמר: הטוב מ-3
 מלך הסלים:  קנדהניגריה קיילב אגאדה (הפועל באר שבע)  22.9 למשחק
 מלך הריבאונדים:  ארצות הברית ג'וש ניבו (הפועל אילת)  10.0 למשחק
 מלך האסיסטים:  ישראל תמיר בלאט (הפועל ירושלים)  7.9 למשחק
 http://basket.co.il
 → 2019/20202021/2022 ←
 
עונת 2020/2021 בליגת העל בכדורסל הייתה העונה ה-67 של התחרות הארצית הבכירה לכדורסל בישראל וה-21 של ליגת העל. מספר הקבוצות שהשתתפו בעונה זו היה 13. הליגה הייתה צפויה להיפתח ב-17 באוקטובר 2020, אך עקב הסגר השני במשבר הקורונה נדחתה פתיחת הליגה והיא נפתחה ב-1 בנובמבר 2020. עקב משבר הקורונה הוגדלה בעונה זו מכסת השחקנים הזרים מ-8 ל-10 במהלך העונה. במאי 2021 בעקבות המצב הביטחוני ומבצע שומר החומות הוחלט כי קבוצות יורשו להחתים שחקן זר או ישראלי נוסף במקום זר שעזב וזאת כל עוד אותו שחקן לא שיחק בליגה לאחר תום עונת העברות ב-5 במאי ולא משחק בקבוצה פעילה בליגה הלאומית, כמו כן סדרת רבע הגמר קוצרה ואף היא נערכה בשיטת הטוב משלושה משחקים. בנוסף נערכו מספר משחקים במסגרת "בועה" בצפון הארץ באולמות היכל הספורט רוממה בחיפה, עין שרה בנהריה, אולם רמז בקרית אתא והאולם העירוני בעפולה, אך לאחר זמן קצר בעקבות הפסקת האש חזרה הליגה לשגרה.
קבוצות

ליגת העל בעונה זו כללה 13 קבוצות, 11 ששיחקו בליגה ב-2019/2020, יחד עם הפועל חיפה ובני הרצליה שהעפילו מהליגה הלאומית.
| קבוצה | עיר | אולם/היכל | מספר מושבים |
| --- | --- | --- | --- |
| בני הרצליה | הרצליה | היובל | 1,500 |
| הפועל אילת | אילת | בגין | 1,490 |
| הפועל באר שבע | באר שבע | אולם הקונכייה | 3,000 |
| הפועל גלבוע גליל | מועצה אזורית גלבוע | גן נר | 2,100 |
| הפועל חולון | חולון | היכל טוטו חולון | 5,500 |
| הפועל חיפה | חיפה | היכל הספורט רוממה | 5,000 |
| הפועל ירושלים | ירושלים | פיס ארנה | 11,000 |
| הפועל תל אביב | תל אביב | היכל קבוצת שלמה | 3,504 |
| מכבי חיפה | חיפה | היכל הספורט רוממה | 5,000 |
| מכבי ראשון לציון | ראשון לציון | בית מכבי | 2,500 |
| מכבי תל אביב | תל אביב | מנורה מבטחים | 10,383 |
| עירוני נהריה | נהריה | עין שרה | 2,500 |
| עירוני נס ציונה | נס ציונה | לב המושבה | 1,200 |
צוות ונותני חסות

| קבוצה | בעלים/נשיא | מאמן | קפטן | יצרנית תלבושות | נותנות חסות ראשיות ומשניות |
| --- | --- | --- | --- | --- | --- |
| בני הרצליה | אלדד אקוניס | ישראל שרון דרוקר | ניצן חנוכי | PEAK |  |
| הפועל אילת | טל פנחס | ישראל אריאל בית הלחמי | יהונתן שולדבראנד | PEAK | קניון מול הים, מלונות דן, ישראייר, יוסי אברהמי |
| הפועל באר שבע | כפיר ארזי | ישראל רמי הדר | ספנסר וייס | Spalding | אלטשולר שחם, RK, בא7 שבע, מוקד ארזי, ברלינגטון אינגליש |
| הפועל גלבוע גליל | חיים אוחיון | ישראל אבישי גורדון | נתנאל ארצי ויותם חנוכי | AND1 | דקל א.ח.ר, מלון גליליון |
| הפועל חולון | איתן לנציאנו | יוון סטפאנוס דדאס | גיא פניני | KELME | יונט קרדיט, שגריר, גלי קור, אוטו סנטר, מסיעי שאשא, KELME |
| הפועל חיפה | יובל רוסמן | ישראל אלעד חסין | אופק אביטל | PEAK | בי קיור לייזר, תומר, שובל הנדסה, גביש, אלטשולר שחם, לייק האוס, נקסט אורבן |
| הפועל ירושלים | אייל חומסקי | ישראל יונתן אלון | ג'ייקובן בראון | PEAK | בנק יהב, הרשות לפיתוח ירושלים, אופקים תיירות ונסיעות, Luciana, ארומה אספרסו בר, מלון קראון פלזה ירושלים |
| הפועל תל אביב | רמי כהן | ישראל דני פרנקו | ים מדר | PEAK | SP מצר, ש. ונציה, סיג |
| מכבי חיפה | ג'ף רוזן | ישראל עמית בן דוד | אלכס צ'וברביץ' | Joma | Hunter, בורגר סאלון, Next Urban, רוזנבלט, אלומלייט, רכב קליל, עץ השקד, קליל |
| מכבי ראשון לציון | יצחק פרי | ישראל גיא גודס | דריל מונרו | PEAK | צרפתי צבי ובני, כלל ביטוח, מגדל, RK, בראשית בבלי |
| מכבי תל אביב | שמעון מזרחי | יוון יאניס ספרופולוס | ג'ון דיברתולומיאו | נייקי | פלייטיקה, DHL, קפה גרג, עמינח, קרסו מוטורס, פעילים, weSure ביטוח |
| עירוני נהריה | צביאל רובין | ישראל שי סגלוביץ' | אור לאומי | PEAK | גשם החזקות |
| עירוני נס ציונה | יניב מזרחי | ארצות הברית בראד גרינברג | טל דן | Under Armour | חי מוטורס, פרומיס קוסמטיקס, קפה ציונה, מ. רוטשטיין יזמות ובנייה, קבוצת יובלים |
שינויי מאמנים

| קבוצה | מאמן יוצא | סיבת עזיבה | תאריך עזיבה | מאמן נכנס | תאריך המינוי |
| --- | --- | --- | --- | --- | --- |
| עירוני נהריה | ישראל דני פרנקו | התפטר | 22 בדצמבר 2020 | ישראל שי סגלוביץ' | 24 בדצמבר 2020 |
| הפועל ירושלים | ישראל עודד קטש | הסכם עזיבה | 14 בינואר 2021 | ליטא דאיניוס אדומייטיס | 14 בינואר 2021 |
| הפועל גלבוע גליל | ישראל ליאור ליובין | הסכם עזיבה | 14 בינואר 2021 | ישראל אבישי גורדון | 14 בינואר 2021 |
| הפועל תל אביב | יוון יאניס קאסטריטיס | פוטר | 5 בפברואר 2021 | ישראל דני פרנקו | 5 בפברואר 2021 |
| מכבי חיפה | ונצואלה דניאל סאואנה | פוטר | 6 במרץ 2021 | ישראל עמית בן דוד | 6 במרץ 2021 |
| הפועל ירושלים | ליטא דאיניוס אדומייטיס | פוטר | 9 באפריל 2021 | ישראל יונתן אלון | 9 באפריל 2021 |
טבלת הליגה

| מיקום | קבוצה | משחקים | ניצחונות | הפסדים | סלי זכות | סלי חובה | הפרש סלים | אחוזי הצלחה | הערות |
| --- | --- | --- | --- | --- | --- | --- | --- | --- | --- |
| 1 | מכבי תל אביב | 24 | 19 | 5 | 2152 | 1824 | 328+ | 792. | העפלה לבית העליון |
| 2 | הפועל אילת | 24 | 17 | 7 | 2200 | 2032 | 168+ | 708. | העפלה לבית העליון |
| 3 | הפועל גלבוע גליל | 24 | 17 | 7 | 2009 | 1915 | 94+ | 708. | העפלה לבית העליון |
| 4 | הפועל חולון | 24 | 16 | 8 | 2086 | 1990 | 96+ | 667. | העפלה לבית העליון |
| 5 | הפועל חיפה | 24 | 14 | 10 | 2087 | 2130 | 43- | 583. | העפלה לבית העליון |
| 6 | הפועל ירושלים | 24 | 13 | 11 | 2123 | 2100 | 23+ | 542. | העפלה לבית העליון |
| 7 | הפועל באר שבע | 24 | 13 | 11 | 2054 | 1999 | 55+ | 542. | הבית התחתון |
| 8 | עירוני נס ציונה | 24 | 12 | 12 | 2022 | 1997 | 25+ | 500. | הבית התחתון |
| 9 | מכבי ראשון לציון | 24 | 11 | 13 | 2098 | 2090 | 8+ | 458. | הבית התחתון |
| 10 | הפועל תל אביב | 24 | 8 | 16 | 2010 | 2087 | 77- | 333. | הבית התחתון |
| 11 | בני הרצליה | 24 | 7 | 17 | 2060 | 2111 | 51- | 292. | הבית התחתון |
| 12 | מכבי חיפה | 24 | 6 | 18 | 1959 | 2020 | 241- | 25. | הבית התחתון |
| 13 | עירוני נהריה | 24 | 3 | 21 | 1937 | 2322 | 385- | 125. | הבית התחתון |
טבלת הליגה > הבית העליון

| מיקום | קבוצה | משחקים | ניצחונות | הפסדים | סלי זכות | סלי חובה | הפרש סלים | אחוזי הצלחה | הערות |
| --- | --- | --- | --- | --- | --- | --- | --- | --- | --- |
| 1 | מכבי תל אביב | 29 | 23 | 6 | 2567 | 2185 | 382+ | 793. | העפלה לשלב הפלייאוף |
| 2 | הפועל חולון | 29 | 19 | 10 | 2515 | 2419 | 96+ | 655. | העפלה לשלב הפלייאוף |
| 3 | הפועל גלבוע גליל | 29 | 19 | 10 | 2432 | 2327 | 105+ | 655. | העפלה לשלב הפלייאוף |
| 4 | הפועל אילת | 29 | 18 | 11 | 2662 | 2528 | 134+ | 621. | העפלה לשלב הפלייאוף |
| 5 | הפועל חיפה | 29 | 16 | 13 | 2506 | 259 | 63- | 552. | העפלה לשלב הפלייאוף |
| 6 | הפועל ירושלים | 29 | 16 | 13 | 2567 | 2555 | 12+ | 552. | העפלה לשלב הפלייאוף |